USA lahtistel tennisemeistrivõistlustel särgi seljast võtnud Alize Cornet sai oma teo eest kohtunikelt hoiatuse.
Prantslanna oli jahutuspausi ajal särgi kogemata valetpidi selga pannud, aga reeglite järgi ei tohi naised väljakul särki seljast võtta ka siis kui aluspesu on seljas, nagu Cornet'l ka oli. Seega oleks ta pidanud mängu jätkama särk valetpidi seljas.
Kohtuniku tegevus põhjustas pahameeletormi ja USA tenniseliit (USTA) vabandas prantslanna ees. «Meil on kahju, et etiketi rikkumine Cornet'd solvas,» seisis USTA avalduses. «Õnneks pääses ta vaid hoiatusega, mitte ei saanud karmimat karistust või rahatrahvi.»
Kas Cornet'd segas antud vahejuhtum või midagi muud, kuid ta kaotas rootlannale Johanna Larssonile matši 6:4, 3:6, 2:6.